Gandia reconeix els èxits dels equips cadet i veteranes de rem Club Nàutic
07 gener 2020

## Gandia reconeix els èxits dels equips cadet i veteranes de rem Club Nàutic07 gener 2020Última actualització: 14 juliol 2025

![](../gestion/img/_AO_0557-copia.jpg)  
  

L'alcaldessa de Gandia, Diana Morant; i la regidora delegada d'Esports, Lydia Morant, han rebut aquest matí al despatx d'alcaldia a les representants dels equips veteranes femení i cadet femení del Rem Club Nàutic Gandia després d'haver destacat en tres campionats nacionals de rem celebrats a Benidorm, Astúries i Alacant.  
  
Després de la recepció, **Diana Morant** ha declarat que "_la nostra ciutat viu un gran moment del rem i elles són les encarregades de portar el nom de Gandia per tot el país" "Som una ciutat esportiva i saludable que fomenta la pràctica de tots els esports a tots els nivells i vosaltres sou una de les seues cares visibles en una disciplina que té com a entorn una referència de Gandia com és el mar_".  
L'alcaldessa va aprofitar la seua intervenció per a agrair a les esportistes, el cos tècnic i als familiars tota la feina i sacrifici que realitzen diàriament per destacar en competicions esportives. "_En l'esport ningú regala res i en el cas de rem, l'equip i la companyerisme són vitals. Són valors que porteu dins i que exporteu a la resta de la ciutadania_".  
  
**Nicolás Sirerol**, entrenador del Club, va agrair la recepció i va voler destacar que el rem "_és considerat com un esport al què és difícil accedir però no és així. Les portes del Club estan obertes a qualsevol persona que el vulga practicar_". L'entrenador va voler destacar els bons resultats que està obtenint la secció femenina de rem de Club gràcies a l'esforç que realitzen totes les remeres i que ha finalitzat aquesta temporada amb excel·lents resultats.  
  
Per la seua banda, **Marga Iglesias**, integrant de l'equip de veteranes ha destacat que "_portem dos molt bones temporades que tenen al darrere gairebé deu anys de treball_" i s'ha reafirmat en la idea que el rem "_està obert a tothom i tenim la sort de tindre un entorn privilegiat on practicar-lo. És un esport molt bo no només per als joves sinó que també pot ser practicat per persones adultes i que aporta molts valors com la companyerisme a més de millorar la salut_".  
  
Finalment, **Paula Chova**, en representació de l'equip cadet femení, va explicar que ha estat una temporada complicada perquè "_portem poc temps practicant rem i som sols 8 remeres per la qual cosa no ens podíem permetre faltar cap per poder competir_".  
"_Des del primer moment ens vam comprometre a no deixar a l'equip penjat i això ens ha fet adonar-nos que som un gran grup que s'ha esforçat més encara per marcar la diferència amb la resta d'equips_".